ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 37/2547เรื่อง แบบคําขออนุญาตเสนอขายตั๋วเงินและหุ้นกู้ระยะสั้น ที่ออกใหม่และการรายงานต่าง ๆ อาศัยอํานาจตามความในข้อ 6 ข้อ 10(2) ข้อ 18 ข้อ 19 และข้อ 33 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32/2547 เรื่อง การขออนุญาตและการอนุญาตให้เสนอขายตั๋วเงินที่เป็นหลักทรัพย์และหุ้นกู้ระยะสั้น ที่ออกใหม่ ลงวันที่ 15 มิถุนายน พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้และในแบบท้ายประกาศนี้ (1) "ประกาศที่ กจ. 32/2547" หมายความว่า ประกาศคณะกรรมการกํากับหลักทรัพย์และตลาดหลักทรัพย์ที่ กจ. 32/2547 เรื่อง การขออนุญาตและการอนุญาตให้เสนอขายตั๋วเงินที่เป็นหลักทรัพย์และหุ้นกู้ระยะสั้น ที่ออกใหม่ ลงวันที่ 15 มิถุนายน พ.ศ. 2547 (2) "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษา หรือประมวลผล ด้วยวิธีการทางอิเล็กทรอนิกส์ข้อ ๒ ให้บริษัทที่ประสงค์จะขออนุญาตเสนอขายตั๋วเงินระยะสั้นหรือหุ้นกู้ระยะสั้นยื่นคําขออนุญาตต่อสํานักงานตามแบบ 35-SDI ท้ายประกาศนี้ พร้อมเอกสารหลักฐานตามที่กําหนดจํานวนอย่างละสองชุดต่อสํานักงาน พร้อมชําระค่าธรรมเนียมในวันยื่นคําขอข้อ ๓ การขออนุญาตเสนอขายตั๋วเงินระยะสั้นหรือหุ้นกู้ระยะสั้นในลักษณะทั่วไปเป็นโครงการตามหมวด 1 หรือการขออนุญาตเสนอขายหุ้นกู้ระยะสั้นในลักษณะจํากัดเป็นโครงการหรือเป็นรายครั้งตามหมวด 2 แห่งประกาศที่ กจ. 32/2547 ให้ยื่นคําขออนุญาตพร้อมเอกสารหลักฐานดังต่อไปนี้ (1) เอกสารหลักฐานที่ต้องยื่นพร้อมคําขออนุญาต (ก) สําเนาหนังสือรับรองการจดทะเบียนหุ้นส่วนบริษัทที่ออกให้โดยกระทรวงพาณิชย์ไม่เกินสามเดือนนับถึงวันที่ยื่นเอกสารต่อสํานักงาน (ข) สําเนาสัญญาให้บุคคลอื่นมีอํานาจเด็ดขาดในการบริหารงาน (ถ้ามี) (ค) สําเนามติคณะกรรมการบริษัทหรือมติที่ประชุมผู้ถือหุ้นที่อนุมัติให้ออกและเสนอขายหุ้นกู้ระยะสั้นหรือตั๋วเงินระยะสั้น (ง) รายงานสรุปมูลค่ารวมของตั๋วเงิน และหุ้นกู้ระยะสั้น ที่ยังมิได้มีการชําระหนี้ให้แก่ผู้ทรงหรือผู้ถือ (ข้อมูล ณ วันยื่นคําขออนุญาต) (เฉพาะกรณีการขออนุญาตเสนอขายตั๋วเงินระยะสั้นหรือหุ้นกู้ระยะสั้นเป็นโครงการตามหมวด 1) (จ) หนังสือขอจดข้อจํากัดการโอนหุ้นกู้ระยะสั้น (ถ้ามี) (ฉ) ร่างข้อกําหนดสิทธิของหุ้นกู้ระยะสั้น ซึ่งมีรายการอย่างน้อยตามมาตรา 42(1) ถึง (9) (ยกเว้นหุ้นกู้ระยะสั้นที่ไม่มีผู้แทนผู้ถือหุ้นกู้และเสนอขายเป็นรายครั้งตามหมวด 2 แห่งประกาศที่ กจ. 32/2547) (ช) สําเนาสัญญาหลักที่ผูกพันการออกตั๋วเงิน (ถ้ามี) (ซ) เอกสารแสดงข้อมูลประกอบการขอผ่อนผัน (เฉพาะกรณีผ่อนผันตามนัยของข้อ 25(4) แห่งประกาศที่ กจ. 32/2547) ในกรณีที่การดําเนินการตามวรรคหนึ่ง เป็นการขออนุญาตเสนอขายหุ้นกู้ระยะสั้นที่มีผู้แทนผู้ถือหุ้นกู้ ให้บริษัทยื่นเอกสารหลักฐานดังต่อไปนี้เพิ่มเติมด้วย (ก) คําขอความเห็นชอบบุคคลที่จะแต่งตั้งเป็นผู้แทนผู้ถือหุ้นกู้ซึ่งต้องเป็นบุคคลที่อยู่ในบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ พร้อมคํารับรองว่าบุคคลที่จะได้รับแต่งตั้งเป็นผู้แทนผู้ถือหุ้นกู้ไม่มีความสัมพันธ์กับผู้ออกหุ้นกู้ระยะสั้นในลักษณะที่อาจทําให้เกิดความขัดแย้งทางผลประโยชน์ ทั้งนี้ ตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยคุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้ (ข) หนังสือแสดงการยอมรับการแต่งตั้งเป็นผู้แทนผู้ถือหุ้นกู้ (ค) ร่างสัญญาแต่งตั้งผู้แทนผู้ถือหุ้นกู้ (2) เอกสารหลักฐานที่ต้องยื่นพร้อมกับรายงานผลการขายตั๋วเงินระยะสั้นหรือหุ้นกู้ระยะสั้น (ก) สําเนาข้อกําหนดสิทธิของหุ้นกู้ระยะสั้น (ถ้ามี) (ข) รายงานอันดับความน่าเชื่อถือหุ้นกู้หรือตั๋วเงิน หรือผู้ออกหุ้นกู้หรือตั๋วเงิน หรือผู้ค้ําประกันหนี้หุ้นกู้หรือผู้รับอาวัลตั๋วเงิน (ถ้ามี) ข้อ ๔ การขออนุญาตเสนอขายตั๋วเงินระยะสั้นหรือหุ้นกู้ระยะสั้นในลักษณะทั่วไปเป็นรายปีตามหมวด 1 แห่งประกาศที่ กจ. 32/2547 ให้ยื่นเอกสารหลักฐานตามหลักเกณฑ์ดังต่อไปนี้ (1) เอกสารหลักฐานที่ต้องยื่นพร้อมคําขออนุญาต (ก) สําเนาหนังสือรับรองการจดทะเบียนหุ้นส่วนบริษัทที่ออกให้โดยกระทรวงพาณิชย์ไม่เกินสามเดือนนับถึงวันที่ยื่นเอกสารต่อสํานักงาน (ข) สําเนาสัญญาให้บุคคลอื่นมีอํานาจเด็ดขาดในการบริหารงาน (ถ้ามี) (ค) รายงานสรุปมูลค่ารวมของตั๋วเงินและหุ้นกู้ระยะสั้น ที่ยังมิได้มีการชําระหนี้ให้แก่ผู้ทรงหรือผู้ถือ (ข้อมูล ณ วันยื่นคําขออนุญาต) (2) เอกสารที่ต้องยื่นก่อนการเสนอขายหุ้นกู้ระยะสั้นหรือตั๋วเงินระยะสั้นในแต่ละครั้ง (ก) หนังสือขอจดข้อจํากัดการโอนหุ้นกู้ระยะสั้น (ถ้ามี) (ข) ร่างข้อกําหนดสิทธิของหุ้นกู้ระยะสั้น ซึ่งมีรายการอย่างน้อยตามมาตรา 42(1) ถึง (9) และเอกสารหลักฐานตามข้อ 3 วรรคสอง (ก) (ข) และ (ค) (เฉพาะการเสนอขายหุ้นกู้ระยะสั้นที่มีผู้แทนผู้ถือหุ้นกู้) (ค) สําเนามติคณะกรรมการบริษัทหรือมติที่ประชุมผู้ถือหุ้นที่อนุมัติให้ออกและเสนอขายหุ้นกู้ระยะสั้นหรือตั๋วเงินระยะสั้น (3) เอกสารหลักฐานที่ต้องยื่นพร้อมกับรายงานผลการขายตั๋วเงินระยะสั้นหรือหุ้นกู้ระยะสั้น (ก) สําเนาข้อกําหนดสิทธิของหุ้นกู้ระยะสั้น (ถ้ามี) (ข) สําเนาสัญญาผูกพันการออกตั๋วเงิน (ถ้ามี) (ค) รายงานอันดับความน่าเชื่อถือหุ้นกู้หรือตั๋วเงิน หรือผู้ออกหุ้นกู้หรือตั๋วเงินหรือผู้ค้ําประกันหนี้หุ้นกู้หรือผู้อาวัลตั๋วเงิน (ถ้ามี) ข้อ ๕ เมื่อบริษัทที่ออกหุ้นกู้ระยะสั้นที่มีผู้แทนผู้ถือหุ้นกู้ ประสงค์จะเปลี่ยนแปลงผู้แทนผู้ถือหุ้นกู้ในภายหลัง ให้บริษัทยื่นเอกสารหลักฐานตามข้อ 3 วรรคสอง (ก) (ข) และ (ค) ต่อสํานักงานก่อนดําเนินการดังกล่าวข้อ ๖ ให้บริษัทที่ออกหุ้นกู้ระยะสั้นและตั๋วเงินระยะสั้นตามหมวด 1 แห่งประกาศ ที่ กจ. 32/2547 รายงานการไถ่ถอนหุ้นกู้ระยะสั้นหรือการชําระหนี้ตามตั๋วเงิน ต่อสํานักงานภายในสิบห้าวันนับแต่วันสุดท้ายของแต่ละเดือนที่มีการไถ่ถอนหรือการชําระหนี้ ทั้งนี้ รายงานดังกล่าวให้แสดงข้อมูลที่ได้ปรับปรุงให้เป็นปัจจุบันจากรายงานสรุปมูลค่ารวมของตั๋วเงินและหุ้นกู้ระยะสั้นที่ได้ยื่นไว้ต่อสํานักงานพร้อมกับคําขออนุญาตข้อ ๗ ให้บริษัทส่งรายงานสรุปมูลค่ารวมของตั๋วเงินและหุ้นกู้ระยะสั้นที่ยังมิได้มีการชําระหนี้ให้แก่ผู้ทรงหรือผู้ถือตามข้อ 3(1)(ง) และข้อ 4(1)(ค) และรายงานการไถ่ถอนหุ้นกู้ระยะสั้นหรือการชําระหนี้ตามตั๋วเงินตามข้อ 6 ส่งผ่านระบบการรับส่งข้อมูลอิเล็กทรอนิกส์ตามแนวทางที่สํานักงานกําหนดด้วยข้อ ๘ ประกาศนี้ให้มีผลใช้บังคับตั้งแต่วันที่ 16 กันยายน พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 27 สิงหาคม พ.ศ. 2547 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์